**Številka: 900-1/2025-2**

**Datum: 7. 4. 2025**

**Z A P I S N I K**

**1. seje Državne volilne komisije**

**Kraj, čas:** Sejna soba Državne volilne komisije, Slovenska cesta 54/IV, Ljubljana, 23. 1. 2025, ob 13. uri

**Prisotni:** Peter Golob, Maja Baškovič, Mitja Breznik, Mitja Šuligoj, Marjan Jarkovič, Terezija Trupi, dr. Janez Pogorelec, dr. Miloš Senčur, Ivana Grgić, mag. Alan Medveš, dr. Mirko Pečarič

**Odsotni:** Drago Zadergal

**Ostali prisotni:** Igor Zorčič, Jaka Vrhovšek, Tina Hrastnik (Služba Državne volilne komisije)

Sejo je vodil predsednik Državne volilne komisije (DVK) Peter Golob. Uvodoma je pojasnil, da odsotnega člana Zadergala pri glasovanju nadomešča namestnik člana dr. Pečarič.

Za sejo je bil predlagan naslednji **DNEVNI RED:**

**Dnevni red:**

1. **Predlog sklepa o nadomeščanju članov Državne volilne komisije**
2. **Predlog ugotovitvenega sklepa o prenehanju funkcije člana VKVE 1000**
3. **Predlog sklepa o razrešitvi in imenovanju namestnika tajnice VKVE 5000**
4. **Razno**

Dnevni red je bil sprejet soglasno.

|  |
| --- |
| ZA: Golob, Breznik, Šuligoj, Jarkovič, Trupi, Pečarič |
| PROTI: / |

**K 1. točki: Predlog sklepa o nadomeščanju članov Državne volilne komisije**

**Sprejeti sklep:**

**Sprejme se sklep o nadomeščanju članov Državne volilne komisije, št. 040-1/2025-1.**

**Izid glasovanja soglasno.**

|  |
| --- |
| ZA: Golob, Breznik, Šuligoj, Jarkovič, Trupi, Pečarič |
| PROTI: / |

**K 2. točki: Predlog ugotovitvenega sklepa o prenehanju funkcije člana VKVE 1000**

**Sprejeti sklep:**

**Sprejme se** **sklep o prenehanju funkcije člana VKVE 1000, št. 0400-1/2023-4.**

Predsednik pove, da namesto člana Marjana Jarkoviča glasuje namestnica člana Ivana Grgić.

**Izid glasovanja soglasno.**

|  |
| --- |
| ZA: Golob, Breznik, Šuligoj, Trupi, Grgić, Pečarič |
| PROTI: / |

**K 3. točki: Predlog sklepa o razrešitvi in imenovanju namestnika tajnice VKVE 5000**

**Sprejeti sklep:**

**Sprejme se** **sklep o razrešitvi in imenovanju namestnika tajnice VKVE 5000, št. 0400-49/2023-3.**

**Izid glasovanja soglasno.**

|  |
| --- |
| ZA: Golob, Breznik, Šuligoj, Jarkovič, Trupi, Pečarič |
| PROTI: / |

**K 4. točki: Razno**

Direktor Službe DVK je predstavil aktualne naloge službe: preknjižbe izplačil za volitve poslancev iz Republike Slovenije v Evropski parlament 2024 in posvetovalne referendume 2024, prenova spletne strani, prenova spletnega portala eUprava v sodelovanju s pristojnim ministrstvom za digitalno preobrazbo (e-obvestila volivcem oziroma objava podatkov o voliščih na portalu), urejanje arhivskega gradiva za predajo Arhivu RS, reševanje izzivov glede dostopa do podatkov o kandidatih na preteklih volitvah, priprava oz. prenova obstoječih internih aktov Službe DVK, priprava javnih naročil za tisk in distribucijo volilnega gradiva in za informacijsko podporo na volitvah in referendumih. Pojasnil je tudi, da trenutno poteka revizija računskega sodišča glede poslovanja DVK v letu 2024 in da je v letu 2024 poskrbel za kadrovsko okrepitev službe.

Seja je bila zaključena ob 13.30.

Igor Zorčič

direktor Službe DVK